Document ID: 31991L0663

ΟΔΗΓΙΑΣ ΤΗΣ ΕΠΙΤΡΟΠΗΣ
της 10ης Δεκεμβρίου 1991
για την προσαρμογή στην τεχνική πρόοδο της οδηγίας 76/756/ΕΟΚ του Συμβουλίου σχετικά με την τοποθέτηση των διατάξεων φωτισμού και φωτεινής σηματοδότησης στα οχήματα με κινητήρα και τα ρυμουλκούμενα τους
(91/663/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100Α,
την οδηγία 70/156/ΕΟΚ του Συμβουλίου της 6ης Φεβρουαρίου 1970 σχετικά με την έγκριση τύπου οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 87/403/ΕΟΚ της 25ης Ιουνίου 1987 (2), και ιδίως το άρθρο 11,
την οδηγία 76/756/ΕΟΚ του Συμβουλίου της 27ης Ιουλίου 1976 σχετικά με την τοποθέτηση των διατάξεων φωτιοσμού και φωτεινής σηματοδότησης των οχημάτων με κινητήρα και των ρυμουλκουμένων τους (3), όπος τροποποιήθηκε από τις οδηγίες 80/233/ΕΟΚ της 21ης Νοεμβρίου 1979 (4), 82/244/ΕΟΚ της 17ης Μαρτίου 1982 (5), 83/276/ΕΟΚ της 26ης Μαΐου 1983 (6), 84/8/ΕΟΚ της 14ης Δεκεμβρίου 1983 (7) και 89/278/ΕΟΚ της 28ης Μαρτίου 1989 (8),
Εκτιμώντας:
ότι για λόγους σαφήνειας είναι πλέον αναγκαία η ενοποίηση των οδηγιών αυτών 7
ότι, δεδομένης της τεχνικής προόδου, είναι πλέον δυνατόν να θεσπισθούν περαιτέρω τροποποιήσεις, συγκεκριμένα θα απαιτείται το χρώμα που εκπέμπουν οι φανοί να είναι μόνον λευκό, θα καθορισθούν φανοί πλευρικής σήμανσης για ορισμένα οχήματα και μπορεί να αποσαφηνισθούν η απαίτηση για φανούς σε κινητά συστατικά μέρη και άλλες λεπτομέρειες σχεδιασμού 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής προσαρμογής στην τεχνική πρόοδο των οδηγιών για την κατάργηση των τεχνικών φραγμών στο εμπόριο των οχημάτων με κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 76/756/ΕΟΚ τροποποιείται ως εξής:
1. Τα άρθρα αντικαθίστανται από τα ακόλουθα άρθρα της παρούσας οδηγίας.
1. Τα παραρτήματα αντικαθίστανται από τα παραρτήματα της παρούσας οδηγίας.
Άρθρο 2
Για τους σκοπούς της παρούσας οδηγίας ως «όχημα» νοείται οιοδήποτε όχημα για το οποίο ισχύει η οδηγία 70/156/ΕΟΚ.
Άρθρο 3
1. Από την 1η Ιανουάριου 1993, κανένα κράτος μέλος δεν επιτρέπεται:
- να αρνηθεί, όσον αφορά τον τύπο οχήματος, τη χορήγηση έγκρισης τύπου ΕΟΚ, την έκδοση του εγγράφου που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ ή τη χορήγηση εθνικής έγκρισης τύπου ή
- να απαγορεύσει τη θέση σε κυκλοφορία οχημάτων
προβάλοντας λόγους που αφορούν την τοποθέτηση των διατάξεων φωτισμού και φωτεινής σηματοδότησης στο συγκεκριμένο τύπο οχήματος ή οχημάτων, εφόσον οι διατάξεις αυτές έχουν τοποθετηθεί σύμφωνα με τις απαιτήσεις της παρούσας οδηγίας.
2. Από την 1η Οκτώβριου 1993, τα κράτη μέλη:
- δεν εκδίδουν πλέον το έγγραφο που αναφέρεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ και
- μπορούν να αρνηθούν τη χορήγηση εθνικής έγκρισης τύπου
για τύπο οχήματος στο οποίο οι διατάξεις φωτισμού και φωτεινής σηματοδότησης δεν πληρούν τις απαιτήσεις της παρούσας οδηγίας.
3. Από την 1η Οκτώβριου 1994, τα κράτη μέλη επιτρέπεται να απαγορεύουν τη θέση σε κυκλοφορία για πρώτη φορά οχημάτων στα οποία οι εν λόγω διατάξεις που έχουν τοποθετηθεί δεν πληρούν τις απαιτήσεις της παρούσας οδηγίας.
Άρθρο 4
Κάθε κράτος μέλος που έχει χορηγήσει έγκριση τύπου ΕΟΚ λαμβάνει τα αναγκαία μέτρα που εξασφαλίζουν ότι ενημερώνεται σχετικά με οιανδήποτε τροποποίηση μερών ή χαρακτηριστικών μεγεθών που αναφέρονται στο σημείο 1.1 του παραρτήματος Ι. Οι αρμόδιες αρχές του εν λόγω κράτους μέλους καθορίζουν κατά πόσον πρέπει να διενεργηθούν περαιτέρω δοκιμές στον τροποποιημένο τύπο οχήματος και να συνταχθεί νέα έκθεση. Στις περιπτώσεις που από τις δοκιμές αυτές προκύπτει ότι δεν πληρούνται οι απαιτήσεις της παρούσας οδηγίας, δεν εγκρίνεται η τροποποίηση.
Άρθρο 5
Οποιεσδήποτε τροποποιήσεις που είναι αναγκαίες για την προσαρμογή του περιεχομένου των παραρτημάτων στην παρούσα οδηγία ώστε να ληφθεί υπόψη η τεχνική πρόοδος εγκρίνονται σύμφωνα με τη διαδικασία που ορίζεται στο άρθρο 13 της οδηγίας 70/156/ΕΟΚ.
Άρθρο 6
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς τη παρούσα οδηγία πριν από την 1η Ιανουάριου 1993 και ενημερώνουν αμέσως σχετικά την Επιτροπή.
2. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
3. Τα κράτη μέλη εξασφαλίζουν ότι κοινοποιούνται στην Επιτροπή οι κύριες διατάξεις της εθνικής νομοθεσίας που θεσπίζουν στο πεδίο που καλύπτεται από την παρούσα οδηγία.
Άρθρο 7
Η παρούσα οδηγία απευθύνεται στα κράτη μέλη.
Βρυξέλλες, 10 Δεκεμβρίου 1991.

Labels: 7
3
15
8